CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 14a EDICIÓ DE LA CONVOCATÒRIA BIENNAL D'ARTS VISUALS MULIER, MULIERIS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/17176)
  + [Valencià](/va/acuerdo/17178)






Selector de idioma

Leer

* [Español](/es/acuerdo/17571)
* [Valencià](/va/acuerdo/17375)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 14a EDICIÓ DE LA CONVOCATÒRIA BIENNAL D'ARTS VISUALS MULIER, MULIERIS[Butlletí Oficial Universitat d'Alacant](/ca/Publicacion)
=========================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 14a EDICIÓ DE LA CONVOCATÒRIA BIENNAL D'ARTS VISUALS MULIER, MULIERIS

Data d'aprovació
:   18/10/2021

Data de publicació
:   26/10/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/17582)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/17166)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/17135)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 14a EDICIÓ DE LA CONVOCATÒRIA BIENNAL D'ARTS VISUALS MULIER, MULIERIS&url=https://www.boua.ua.es/va/acuerdo/17540)

**Títol:** CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 14a EDICIÓ DE LA CONVOCATÒRIA BIENNAL D'ARTS VISUALS MULIER, MULIERIS

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 18 d'octubre de 2021

CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 14a EDICIÓ DE LA CONVOCATÒRIA BIENNAL D'ARTS VISUALS *MULIER, MULIERIS*

CURS: 2021-2022

BASES:

Aquestes bases regulen la 14a edició de la Convocatòria Biennal d'Arts Visuals *M**ulier, mulieris,* que té com a objectiu propiciar una reflexió plural i compromesa amb la construcció de nous imaginaris femenins a través de l'art. Es tracta d'apostar per propostes artístiques visuals multidisciplinàries que arrepleguen el llegat femení, qüestionen estereotips i discriminacions, visibilitzen el complex procés de transformació de la identitat femenina i aborden diversos conceptes al voltant del gènere.

Les obres seleccionades formaran part de l'exposició *M**ulier, mulieris* en lA 14a edició.

1. OBJECTE DE LA CONVOCATÒRIA

L'objecte de la convocatòria és la concessió d'un premi i dos accèssit entre les creacions seleccionades.

2. PARTICIPANTS

Podran participar en aquesta convocatòria artistes o col·lectius, de qualsevol sexe, edat i nacionalitat.

3. PRESENTACIÓ SOL·LICITUDS

S'enviarà un únic projecte en PDF a zyd.nmhpgkbqzhtur@xs.qe que no excedisca de 10 MB i que continga la documentació de l'obra o projecte. A més, hauran de figurar les dades personals, amb còpia del DNI, el currículum, descripció de l'obra o projecte, fitxa tècnica i imatges de l'obra o sèrie.

4. DISCIPLINES

S'admetrà qualsevol tipus de disciplina artística.

En cas de tractar-se d'obres amb particularitats de muntatge, estaran acompanyades de les instruccions corresponents.

5. BAREM

Els projectes presentats es valoraran d'acord amb els criteris següents:

* Qualitat: 30%
* Adequació a la temàtica de la convocatòria: 25%
* Innovació: 15%
* Originalitat: 15%
* Adequació a l'espai expositiu: 15%

6. TERMINI DE LLIURAMENT DE SOL·LICITUDS

La convocatòria serà publicada en el BOUA amb caràcter informatiu, prèviament a la publicació de l'extracte en el DOGV.

El termini per a presentar els treballs comença l'endemà de la publicació d'aquesta convocatòria en el DOGV i finalitza a les 23.59 h del 28 de novembre del 2021.

7. COMISSIÓ DE SELECCIÓ

La comissió de selecció estarà formada per:

* l La vicerectora de Cultura, Esport i Extensió Universitària, o persona en qui delegue, que presidirà la Comissió.
* l Una persona de l'equip tècnic del Museu de la Universitat d'Alacant que ocuparà la secretaria de la Comissió.
* l Tres persones de l'equip tècnic del Museu de la Universitat d'Alacant en qualitat de vocals.
* l Una persona externa al Museu de la Universitat d'Alacant, professional de l'àmbit artístic, especialitzada en temes de gènere.

8. PREMIS

Es concedirà un premi de 1.000 € bruts i 2 accèssits de 500 € bruts cadascun.

La Comissió podrà declarar deserta la convocatòria o solament adjudicar una beca o diverses.

9. RESOLUCIÓ

Les peces seleccionades conformaran l'exposició i es publicarà la resolució de la selecció en la pàgina web del Servei de Cultura i la del MUA (<https://cultura.ua.es/> i <http://www.mua.ua.es/>).

La resolució de les peces premiades serà comunicada coincidint amb la inauguració de l'exposició 14a Convocatòria Biennal d'Arts Visuals *Mulier, mulieris.*

10. MARC LEGAL I PRESSUPOSTARI

La dotació econòmica màxima per a aquests premis és de 2.000 € bruts i es troba consignada en el capítol 4 del Servei de Cultura, clau orgànica 75.80.1X.83.84.

El cost de l'edició del catàleg de l'exposició serà a càrrec del centre de despesa del Servei de Cultura, clau orgànica 12.91.9C.89.27.

La subvenció assignada a la convocatòria s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

Les persones beneficiàries s'obliguen a facilitar la informació que els siga requerida i a complir, si escau, els deures que s'estableixen en l'article 14 de la Llei 38/2003, de 17 de novembre.

L'incompliment per part de les persones beneficiàries de les obligacions assenyalades en la legislació de subvencions i en aquesta convocatòria podrà donar lloc al reintegrament dels premis.

L'execució de la dotació d'aquesta convocatòria està supeditada a la disponibilitat de liquiditat d'aquesta.

11. EXPOSICIÓ I CATÀLEG

El MUA es compromet a realitzar una exposició amb les obres seleccionades entre els mesos de gener i maig del 2022. La data podrà ser modificada si l'organització ho requereix.

El nombre d'obres exposades podrà variar depenent de les seues característiques i del nombre d'artistes que siguen seleccionats.

El museu editarà un catàleg de la mostra, del qual es remetran 10 exemplars als/a les artistes seleccionats/des.

12. PUBLICACIONS

Atès el principi de transparència arreplegat en la Llei 40/2015, d'1 d'octubre, de règim jurídic del sector públic i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions referides en aquestes bases es faran en la pàgina web [www.mua.ua.es](http://www.mua.ua.es/) que substitueix la notificació a les persones interessades i tenen els mateixos efectes.

13. CONFIDENCIALITAT

La informació aportada per les persones participants serà considerada confidencial per la Comissió.

Les persones que participen en aquesta convocatòria donen el seu consentiment a la utilització de les dades bàsiques de les obres, títol i descripció, per a finalitats de promoció de les accions pròpies de foment de la cultura per part de l'organització.

14. PROTECCIÓ DE DADES

Les dades de caràcter personal que es recapten formaran part dels corresponents fitxers de la Universitat d'Alacant, que té com a finalitat la gestió dels expedients derivats d'aquesta convocatòria.

La persona responsable dels fitxers és el gerent de la Universitat d'Alacant.

De conformitat amb les disposicions de la legislació vigent en matèria de protecció de dades, la Universitat d'Alacant tractarà les dades aportades, com també les contingudes en la documentació que l'acompanye, amb la finalitat de gestionar adequadament la convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades personals no podran ser cedides, excepte obligació legal. Així mateix, el material audiovisual i les dades de l'autor/a seran publicats en [mua.ua.es](http://mua.ua.es/) i en les xarxes socials, en les del Servei de Cultura i en les del Vicerectorat de Cultura, Esport i Extensió Universitària.

Es poden exercir els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant o bé a través de la seu electrònica (<https://seuelectronica.ua.es>).

Es pot consultar la informació addicional i detallada sobre protecció de dades, els drets i la política de privacitat de la Universitat d'Alacant en l'enllaç següent: <https://seuelectronica.ua.es/es/privacidad.html>.

15. DRETS DE REPRODUCCIÓ

La Universitat d'Alacant es reserva el dret a la reproducció de les obres sempre que siga sense finalitats lucratives. La Universitat d'Alacant farà constar en futures reproduccions impreses o digitals el nom de l'autor/a.

La Universitat d'Alacant podrà modificar o fer ús de les obres amb finalitats divulgatives o publicitàries.

16. ACCEPTACIÓ DE LES BASES

La participació en aquest concurs implica l'acceptació de les bases, que podran ser interpretades per la Comissió i el Vicerectorat de Cultura, Esport i Extensió Universitària en aquells aspectes no previstos inicialment, com també la cessió a la Universitat d'Alacant de tots els drets de propietat intel·lectual que els corresponguen sobre les obres presentades que es requerisquen per a realitzar amb aquestes tots els usos previstos en les bases.

17. RECURSOS

Contra la convocatòria, les bases d'aquesta i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que siga competent, en el termini de dos mesos comptador a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001 de 21 de desembre, d'Universitats, i 46 de la Llei 29/1998, de 13 de juliol, reguladora de la jurisdicció contenciosa administrativa. Davant les actuacions de la Comissió de Valoració, podrà interposar-se recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

Davant les actuacions definitives de la Comissió de Valoració podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 18 d'octubre de 2021

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu





[Carretera Sant Vicent del Raspeig s/n  
03586 Sant Vicent del Raspeig - Alacant  
 Tel. 07 075 8356 - Fax 78 409 1345](https://www.google.es/maps/@56.708405,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12476&trk=tyah&trkInfo=tarId%1B2523283202916%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)